
R E P U B L I K A  H R V A T S K A

R J E Š E N J E

	Trgovački sud u Osijeku po sucu pojedincu mr. sc. Mirjani Baran povodom prijedloga predlagatelja Financijske agencije, RC Zagreb, Podružnica Zagreb, Svibanjskih žrtava 1995. broj 1, za otvaranje stečajnog postupka nad imovinom dužnika pojedinca obrtnika CIMA KARADAKIĆA vlasnik trgovačkog obrta MA-NI, OIB: 43164175483, Zagreb,  1. luka 26/1, 6. kolovoza 2018.  

r i j e š i o      j e

I. Pokreće se prethodni postupak radi utvrđivanja pretpostavki za otvaranje stečajnog postupka nad imovinom dužnika obrtnika CIMA KARADAKIĆA vlasnik trgovačkog obrta MA-NI, OIB: 43164175483, Zagreb,  1. luka 26/1.

II. Zakazuje se ročište radi očitovanja o prijedlogu za otvaranje stečajnog postupka nad gore navedenim dužnikom za dan

26. rujna 2018. godine u 10,30 sati

	   na koje se pozivaju:

1. Predlagatelj: Financijska agencija, Zagreb, Trg Svibanjskih žrtava 1995. 
1. Dužnik:  Cima Karadakić, Zagreb, 1. luka 26/1

	Pozvane osobe se mogu  o prijedlogu i pisano očitovati.


Obrazloženje

Prijedlog za otvaranjem stečajnog postupka nad gore navedenim dužnikom podnijela je Financijska agencija, RC Zagreb, Podružnica Zagreb, Zagreb, Trg svibanjskih žrtva 1995. broj 1 (u daljnjem tekstu FINA), na temeljem odredbe čl. 49. stavak 2. Zakona o financijskom poslovanju i predstečajnoj nagodbi ("Narodne novine" 108/12, 114/12, 81/13 i 112/13; dalje u tekstu ZFPP) navodeći da je Nagodbeno vijeće 28. siječnja 2014. donijelo rješenje o prihvaćanju plana financijskoj restrukturiranja za dužnika budući su za njega glasovali vjerovnici čiji glasovi sukladno članku 63. stavak 2. Zakona o financijskom poslovanju i predstečajnoj nagodbi (Narodne novine broj 108/12, 144/12, 81/13 i 112/13) predstavljaju 96,41% vrijednosti od ukupno prijavljenih tražbina svih vjerovnika.  Dužnik je bio dužan u roku od 15 dana od izvršnosti rješenja podnijeti trgovačkom sudu prijedlog za sklapanje 



predstečajne nagodbe.  Dužnik je u ostavljenom roku predao prijedlog za sklapanje predstečajne nagodbe  trgovačkom sudu te je Trgovački sud u Zagrebu donio rješenje poslovni broj Stpn-97/14 od 15. siječnja 2015. kojim je potvrđeno kako se smatra da je prijedlog dužnika za sklapanjem predstečajne nagodbe povučen iz razloga što dužnik nije po pozivu suda u roku dopunio svoj prijedlog. Kako dužnik nije pred nadležnim sudom sklopio predstečajnu nagodbu te kako postoje razlozi za otvaranje stečajnog postupka jer dužnik ima evidentirane neizvršene osnove za plaćanje u razdoblju dužen od 60 dana, to je FINA po službenoj dužnosti podnijela prijedlog za pokretanje stečajnog postupka.  

Rješenjem predsjednika Visokog  trgovačkog suda  RH broj 31 Su-525/17-10 od 26. svibnja 2017. spis je utupljen Trgovačkom sudu u Osijeku. 
 
Na temelju gore navedenog proizlazi kako predlagatelj ima aktivnu legitimaciju za podnošenjem navedenog prijedloga, te je sud u smislu odredbe čl. 115. st. 1. Stečajnog zakona (Narodne novine broj 71/15), odredio ročište radi ispitivanja uvjeta za otvaranje stečajnog postupka nad dužnikom.

Slijedom navedenoga odlučeno kao u izreci rješenja.

U  Osijeku 6. kolovoza 2018.

      Zapisničar:	 					       Stečajna sutkinja
Snježana Andrijanić
 						                        mr. sc. MIRJANA BARAN


Uputa o pravnom lijeku:
Protiv rješenja o pokretanju prethodnog postupka nije dopuštena posebna žalba (čl. 115. st. 1. SZ-a).  


DNA:
- predlagatelj - FINA,
- dužnik  
- na e-oglasnu ploču suda
- Roč. 26/9

